בית הספר הגבוה של המפלגה הנאצית

בית הספר הגבוה של המפלגה הנאצית<ref>See, for example [https://books.google.com/books?id=z07aAAAAMAAJ&q=%22Advanced+School+of+the+NSDAP%22&dq=%22Advanced+School+of+the+NSDAP%22&hl=en&sa=X&ei=XAHsULPIL8Wn4ATKuYH4CQ&redir_esc=y Lixfeld & Dow 1994]</ref> (בגרמנית: Hohe Schule der NSDAP) היה פרויקט שהקים האידאולוג הראשי של המפלגה הנאצית, אלפרד רוזנברג, שביקש ליצור אוניברסיטה נאצית מובחרת, מעין אקדמיה לפקידי המפלגה. מבנה אוניברסיטאי מרכזי מונומנטלי אמור היה להיבנות על שפת אגם קימזה , על בסיס תוכניותיו האדריכליות של הרמן גיסלר.<ref>Davidson, Eugene (1966). [https://books.google.com/books?id=kN-mc0QxyhYC&dq=ROSENberg+chiemsee&source=gbs_navlinks_s The Trial of the Germans: An Account of the Twenty-Two Defendants Before the International Military Tribunal at Nuremberg], University of Missouri Press, , p. 127</ref>

== היסטוריה ==
הקמת בית הספר החלה בשנת 1939, עם פתיחת ספרייתו המרכזית. אלפרד באומלר מינה את הפילולוג ולטר גרותה לראש הספרייה. ב-29 בינואר 1940 קיבל רוזנברג הוראה מהיטלר להמשיך את עבודת ההכנה לפתיחת האוניברסיטה:<ref name="avalon020646">[http://avalon.law.yale.edu/imt/02-06-46.asp The Avalon Project: Nuremberg Trial Proceedings Vol. 7 FIFTY-SECOND DAY Wednesday, 6 February 1946]</ref>

הפקולטה הראשונה של בית הספר, "המכון לחקר השאלה היהודית", נפתחה ב-26 במרץ 1941 בפרנקפורט.<ref>[http://www.fr-online.de/literatur/die-theorie-des-moerderischen-wahns,1472266,3179694.html&usg=ALkJrhh8hkGEm1zpwoMi-T3xuQMChFZSdg Frankfurter Rundschau - Die Theorie des mörderischen Wahns. 12 October 2005]</ref> תוכניתו של רוזנברג הייתה להקים לפחות 11 יחידות של בית הספר במקומות שונים.<ref>Potthast, Jan Björn (2002). Das jüdische Zentralmuseum der SS in Prag. Gegnerforschung und Völkermord im Nationalsozialismus. Frankfurt a.M. / New York, , p. 179</ref> בין אלה היו המכון להיסטוריה אינטלקטואלית הודו-גרמנית (במינכן), המכון לביולוגיה ומחקרי גזע (בשטוטגרט), המכון ללימודי דת (באולם), המכון ללימודים גרמאניים (בקיל), המכון ללימודי מושבות אידאולוגיות (בהמבורג), המכון לחקר הפולקלור הגרמני (במינסטר ובגראץ), המכון לחקר המזרח (בפראג), המכון ללימודים קלטיים (ברמהילד ) והמכון לחקר הגרמניות והגליקניזם (בשטרסבורג).

באוקטובר 1942 עברה הספרייה המרכזית של בית הספר מברלין לקרינתיה, שם שוכנו חלקים מהספרייה בטירת טנצנברג (Tanzenberg Castle) בסנקט וייט אן דר גלאן , מנזר אוליבטאני לשעבר.

=== גזל חומרים ===
כדי להשיג את המטרה שהציב היטלר ב-29 בינואר 1940, סרק כוח המשימה של רוזנברג בעזרת הגסטפו בספריות, ארכיונים, מבנים של הבונים החופשיים ומשרדי הכנסיות במערב אירופה הכבושה בחיפוש חומר רלוונטי לאוניברסיטה.<ref name="avalon020646">[http://avalon.law.yale.edu/imt/02-06-46.asp The Avalon Project: Nuremberg Trial Proceedings Vol. 7 FIFTY-SECOND DAY Wednesday, 6 February 1946]</ref> ב-1 במרץ 1942 אישר היטלר לרוזנברג להחרים חומרים ואוצרות תרבות לבית הספר, כחלק מ"קרב רוחני שיטתי" נגד "יהודים, בונים חופשיים ומתנגדים לנאציונל-סוציאליזם".<ref>[http://avalon.law.yale.edu/imt/chap_14.asp The Avalon Project: Nazi Conspiracy and Aggression Volume 1 Chapter XIV - The Plunder of Art Treasures]</ref> יותר מ-500,000 כרכים נתפסו ונשלחו לספרייה המרכזית, שם נותרו עד סיום המלחמה לשם העברה לקימזה.

== הערות שוליים ==

קטגוריה:גרמניה: אוניברסיטאות ומכללות לשעבר
קטגוריה:גרמניה הנאצית: חינוך